ai4bharat/Pralekha huggingface dataset:
کیمیکلز اور فرٹیلائزر کی وزارت
کیمیکل اور فرٹیلائزر کے مرکزی وزیر ڈاکٹر منسکھ مانڈویہ نے مدراس فرٹیلائزرس لمیٹڈ  کا دورہ کیا
ڈاکٹر منسکھ مانڈویہ نے ایم ایف ایل ٹیم کو مبارکباد دی کہ انہوں نے فرٹیلائزرس میں آتم نربھرتا کی اجتماعی کوشش کی سمت اپنے سفر میں ایک سنگ میل طے کیاہے
انھوں نے ایم ایف ایل کو ہدایت دی کہ وہ تمل ناڈو نیز ملک کے کسانوں کے فائدے کے لیے نینو فرٹیلائزرس تیارکرنے کے مواقع تلاش کرے۔
صحت اور خاندانی بہبود اور کیمیکل اورفرٹیلائزرس کے مرکزی وزیر ڈاکٹر منسکھ مانڈویہ نے آج چنئی میں مدراس فرٹیلائزرس لمیٹڈ  کا دورہ کیا۔ انہوں نے کمپنی کی پیشرفت کا جائزہ لیا اور چیلنجوں کے بارے میں جانا اور مواقع کے بارے میں وضاحت کی اور کمپنی کو ہدایت کی کہ وہ ہمارے کسانوں کی ضروریات کو پورا کرنے کے لیے کام کرے۔ ڈاکٹر مانڈویہ نے کنٹرول روم کا بھی دورہ کیا اور اس پروسیس کا معائنہ کرنے اور اسے سمجھنے میں گہری دلچسپی لی جس کے بعد عملے کے ساتھ مختصر بات چیت کی ۔
اس موقع پر اپنے خطاب کرتے ہوئے ڈاکٹر مانڈویہ نے ٹیم کو مبارکباد دی کہ اس نے فرٹیلائزر میں آتم نربھرتا کی اجتماعی کوشش کی سمت اپنے سفر میں ایک سنگ میل طے کیا ہے۔ انہوں نے یہ بھی کہا کہ ایم ایف ایل نے خریف 2022 میں تمل ناڈو کی 4.5 ایل ایم ٹی نیم کوٹیڈ یوریا کی 32 فیصد سے زیادہ کی کامیاب سپلائی کی ہے، جبکہ اس نے پڈوچیری کی 7300 میٹرک ٹن کی خریف ضروریات کی تقریباً 82 فیصد پیداوار اور سپلائی کی ہے۔
کیمیکل اور فرٹیلائزر کے مرکزی وزیر نے یہ بھی کہا کہ انہوں نے ویژن 2027 بھی تیار کیا ہے، جس میں فاسفورک ایسڈ پلانٹ کو شامل کرنا، ڈی اے پی کی پیداوار کے لیے گرانولیٹر کا قیام ، 20 میگاواٹ کے آر ایل این جی پر مبنی کیپٹیو پاور پلانٹ کا قیام، 5 ایل ایم ٹی کل این پی کے کےپروڈکشن کے لئے اضافی این پی کے اسٹریم کا قیام اور مختلف فرٹیلائزر پروڈکٹس کی تجارت میں تنوع پیدا کرنے کا تصور پیش کیا گیاہے۔ انہوں نے کہا کہ آتم نربھرتا ضروری ہے اور نینو کھاد اس سمت میں ایک قدم ہے۔
ڈاکٹر مانڈویہ نے ایم ایف ایل کو نینو یوریا پیداوار میں تبدیل کرنے کے مواقع کی تلاش کرنے کےلئے کہا، جو مستقبل میں بھارت میں کھاد کے استعمال کا منظرنامہ بدل دے گا۔ انہوں نے کہا کہ وہ تمل ناڈو اور اس سے باہر کسانوں کے مفاد میں تعاون کرنے کے لئے ایم ایف ایل سے امید کرتے ہیں۔
صحت اور خاندانی بہبود اور کیمیکل اور فرٹیلائزر کے مرکزی وزیر ڈاکٹر منسکھ مانڈویہ 24 سے 26 جون 2022 تک پڈوچیری اور چنئی کے تین روزہ دورے پر ہیں۔
وزارت ماہی پروری، مویشی پروری و ڈیری
ہندوستان کے مویشیوں کی صحت کے نظام کو مستحکم کرنے کے لئے عالمی وبا فنڈ کے تحت مویشی پروری اور ڈیری کے محکمے کو 25 ملین امریکی ڈالر کی گرانٹ فراہم کی جائے گی
عالمی وبا فنڈ نہ صرف وبائی امراض کی روک تھام ، تیاریوں اور کارروائی کے لیے اضافی اور وقف کے گئے وسائل لائے گا بلکہ بڑھتی ہوئی سرمایہ کاری کو بھی ترغیب دے گا، شراکت داروں کے درمیان تال میل بڑھا ئے گا، اور پیروی کے لیے ایک پلیٹ فارم کے طور پر کام کرے گا
اس منصوبے کا اثر جانوروں سے نکلنے والے پیتھوجن کے خطرے کو انسانی آبادی میں منتقل ہونے کے خطرے کو کم کرنا ہوگا
کووڈ-19 کی تباہ کن انسانی، معاشی اور سماجی اثرات نے ایک صحت کے مضبوط نظام کی تعمیر اور وبائی امراض کی روک تھام، تیاری اور کارروائی کے لیے اضافی وسائل کو بروئے کار لانے کے لیے مربوط کارروائی کی فوری ضرورت کو اجاگر کیا ہے۔ پچھلی چند دہائیوں میں، صحت کے عالمی ادارہ نے صحت عامہ کی 6 میں سے 5 ہنگامی صورتحال کو بین الاقوامی تشویش قرار دیا ہے جو کہ جانوروں سے تعلق رکھتے تھے۔ اس کے نتیجے میں، یہ واضح ہو گیا ہے کہ کسی بھی وبائی مرض کی تیاری اور کارروائی  کو جانوروں کی صحت کی حفاظت پر توجہ دینے کے ساتھ ایک صحت کے نقطہ نظر کی ضرورت ہے۔
جی 20 وبائی فنڈ نے "بھارت میں وبائی امراض کی تیاری اور کارروائی کے لیے جانوروں کی صحت کی حفاظت کو مضبوط بنانے" پر حکومت ہند کی ماہی پروری، مویشی پروری اور ڈیرینگ کی وزارت  کے محکمہ مویشی اور ڈیری کے ذریعہ پیش کئے گئے 25 ملین ڈالر کی تجویز کو منظوری دے دی ہے۔ انڈونیشیا کی جی20 صدارت کے تحت قائم کیا گیا، وبائی فنڈ کم اور درمیانی آمدنی والے ممالک پر توجہ مرکوز کرتے ہوئے، قومی، علاقائی اور عالمی سطح پر وبائی امراض کی روک تھام، تیاری، اور کارروائی کی صلاحیتوں کو مضبوط بنانے کے لیے اہم سرمایہ کاری کی مالی اعانت فراہم کرتا ہے۔
عالمی وباسے متعلق کو صرف 338 ،ملین ڈالر کے بجائے 2.5 ارب سے زیادہ ڈالر کی گرانٹ درخواستوں کے ساتھ فرسٹ کال میں تقریباً 350 ایکسپریشن آف انٹررسٹ  اور 180 مکمل تجاویز موصول ہوئی ہیں۔ عالمی وبا کی کے گورننگ بورڈ نے 20 جولائی 2023 کو چھ خطوں کے 37 ممالک میں مستقبل میں ہونے والی عالمی وبا کے لئے لچک کو فروغ دینے کے مقصد سے فنڈ مختص کرنے کے اپنے پہلے راونڈ کے تحت 19 گرانٹس کی منظوری دی ہے۔
اس تجویز کے تحت جو اہم طریقہ کار ہیں، ان میں بیماری کی نگرانی کو مستحکم کرنا اور مربوط کرنا، جلد وارننگ نظام کو مضبوط کرنا ، لیبارٹری نیٹ ورک کو بڑھانا اور اس کی جدید کاری، انٹر آپریبل ڈیٹا سسٹمز کو بہتر بنانا اور خطرے کے تجزیہ اور جوکھم کے مواصلات کے لیے ڈیٹا تجریہ کے لیے صلاحیت سازی کو بہتر بنانا ، جانوروں میں ایک دوسرے کو لگنے والی بیماریوں کی صحت کی سیکورٹی کو مضبوط کرنا اور سرحد پار کے اشتراک کے ذریعہ علاقائی تعاون میں ہندوستان کے رول کو مستحکم کرنا ہے۔
وبائی فنڈ نہ صرف وبائی امراض کی روک تھام، تیاری اور ردعمل کے لیے اضافی، وقف شدہ وسائل لائے گا۔ یہ بڑھتی ہوئی سرمایہ کاری کو بھی ترغیب دے گا، شراکت داروں کے درمیان ہم آہنگی میں اضافہ کرے گا، اور پیروی کے لیے ایک پلیٹ فارم کے طور پر کام کرے گا۔ اس منصوبے کا اثر اس خطرے کو کم کرنا ہو گا کہ جانوروں  سے پیتھوجن انسانی آبادی میں منتقل ہو جائے گا جس سے صحت، غذائی تحفظ اور حساس آبادیوں کی روزی روٹی کو خطرہ لاحق ہو گا۔ اس منصوبے کو ایشیائی ترقیاتی بینک  کے تعاون سے نافذ کیا جائے گا جو کہ عالمی بینک اور خوراک اور زراعت کی تنظیم  کے ساتھ عمل درآمد کرنے والے اہم ادارے کے طور پر ہے۔
وزیراعظم کا دفتر
وزیراعظم نے ایشیائی کھیلوں میں مردوں کے کاکسلیس پیئر روئنگ مقابلے میں کانسے کا تمغہ جیتنے پر بابو لال یادو اور لیکھ رام کو مبارک باد دی
وزیراعظم نریندر مودی نے ایشیائی کھیل 2022 میں کشتی رانی میں مسلسل کامیابی ملنے پر خوشی کا اظہار کیا ہے۔
ایشیائی کھیل 2022 میں مردوں کے کاکسلیس پیئر روئنگ مقابلے میں کانسے کا تمغہ جیتنے پر بابو لال یادو اور لیکھ رام کی تعریف کرتے ہوئے وزیراعظم مودی نے کہا کہ ‘‘اپنی کوششوں اور پختہ ارادے سے ، آپ نے کئی نوجوان بھارتیوں کی آرزؤوں کا ایک پلیٹ فار م دلایا ہے۔’’ وزیراعظم نے روشن مستقبل کے لئے ، نیک خواہشات کا اظہار کیا۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-9991
(
دیہی ترقیات کی وزارت
پی ایم جی ایس وائی کے تحت کنکٹی وٹی
نئی دہلی،23؍جولائی، دیہی ترقی کے مرکزی وزیر جناب نریندرسنگھ تومر نے آج لوک سبھا میں ایک سوال کا تحریری جوب دیتے ہوئے ایوان کو مطلع کیا کہ جن بستیوں کو پردھان منتری گرام سڑک یوجنا  کے تحت مربوط کیا جانا ہے، 18 جولائی 2019 کو ان کی صورت حال کی تفصیل ضمیمے میں دی گئی ہے۔
پی ایم جی ایس وائی کے رہنما خطوط کے مطابق یہ ریاستی حکومت ؍ ضلع پنچایت کی ذمہ داری ہے کہ وہ اس بات کو یقینی بنائیں کہ سڑک بنانے کے مجوزہ کاموں کے لئے زمین دستیاب ہے۔ پی ایم جی ایس وائی زمین کی خریداری کے لئے فنڈ فراہم نہیں کرتی۔ ریاستی حکومتوں کو چاہئے کہ وہ زمین کی دستیابی کو یقینی بنانے کے لئے رضاکارانہ عطیہ ، تبادلہ یا دیگر نظام کے لئے رہنما خطوط مرتب کریں۔
پی ایم جی ایس وائی ایک اچھی طرح مرتب کردہ پروگرام ہے جس کے رہنما خطوط میں مرکز اور ریاستی حکومت کی ایجنسیوں کے رول کی تشریح کی گئی ہے اس پروگرام کے کامیاب نفاذ کے لئے ریاستیں اور مرکزی حکومت مل کر کام کررہی ہیں۔ پی ایم جی ایس وائی کے تحت دیہی سڑکوں کے نفاذ میں پیش رفت پر ریاستوں کے ساتھ علاقائی تجزیہ میٹنگوں  اور کارکردگی کے جائزے کی میٹنگوں  اور ریاستوں کے ساتھ بااختیار کمیٹیوں کی میٹنگوں کے ذریعے جائزہ لیا جاتا ہے۔ اس کے علاوہ ریاستوں کے دیہی ترقی کی وزارت کے سکریٹری ؍ ایڈیشنل سکریٹری ؍ جوائنٹ سکریٹری ، ریاستوں کے چیف سکریٹری ؍ پرنسپل سکریٹری کے ساتھ بھی جائزہ میٹنگیں کی جاتی ہیں۔
۔۔۔۔۔۔۔۔۔۔۔
ضمیمہ:
18جولائی 2019 کو ریاستوں کے حساب سے غیر مربوط بستیوں کی تعداد
|
|
نمبرشمار
|
|
ریاست
|
|
ان بستیوں کی تعداد جنہیں مربوط کرنا باقی ہے
|
|
1
|
|
انڈومان ونکوبار جزائر
|
|
7
|
|
2
|
|
آندھرا پردیش
|
|
59
|
|
3
|
|
اروناچل پردیش
|
|
149
|
|
4
|
|
اسام
|
|
2,687
|
|
5
|
|
بہار
|
|
1,554
|
|
6
|
|
چھتیس گڑھ
|
|
400
|
|
7
|
|
گوا
|
|
14
|
|
8
|
|
گجرات
|
|
4
|
|
9
|
|
ہریانہ
|
|
0
|
|
10
|
|
ہماچل پردیش
|
|
327
|
|
11
|
|
جموں وکشمیر
|
|
441
|
|
12
|
|
جھارکھنڈ
|
|
47
|
|
13
|
|
کرناٹک
|
|
0
|
|
14
|
|
کیرالھ
|
|
2
|
|
15
|
|
مدھیہ پردیش
|
|
228
|
|
16
|
|
مہاراشٹر
|
|
37
|
|
17
|
|
منی پور
|
|
95
|
|
18
|
|
میگھالیہ
|
|
254
|
|
19
|
|
میزورم
|
|
77
|
|
20
|
|
ناگالینڈ
|
|
14
|
|
21
|
|
اڈیشہ
|
|
491
|
|
22
|
|
پنجاب
|
|
0
|
|
23
|
|
راجستھان
|
|
61
|
|
24
|
|
سکم
|
|
27
|
|
25
|
|
تمل ناڈو
|
|
3
|
|
26
|
|
تریپورہ
|
|
111
|
|
27
|
|
اترپردیش
|
|
2
|
|
28
|
|
اتراکھنڈ
|
|
504
|
|
29
|
|
مغربی بنگال
|
|
297
|
|
30
|
|
تلنگانہ
|
|
5
|
|
|
|
میزان
|
|
7,897- ریاستوں نے اطلاع دی ہے کہ 7897 بستیوں میں سے ابھی 2495 بستیوں کو مربوط کرنا درست نہیں ہے کیونکہ اس کے لئے جنگلات کی منظوری ، زمین کے معاملات اور عدالتی معاملات التوا میں ہیں۔
۔۔۔۔۔۔۔۔۔۔۔۔۔۔
۰۰۰۰۰۰۰۰

U-3354
(Visitor Counter : 33
وزارت دفاع
ہندوستانی بحریہ میں اوّلین 360 ڈگری تشخیصی نظام
ہندوستانی بحریہ کے ’شپس فرسٹ‘ رسائی میں سفید وردی میں خواتین اور مرد مرکزی حیثیت رکھتے ہیں اور مستقبل قریب میں بھی اس کا سب سے بڑا اثاثہ بنے رہیں گے۔ اپنی پیشہ ورانہ اور ذاتی ترقی کو فروغ دینے کے لیے، ہندوستانی بحریہ اس بات کو تسلیم کرتی ہے کہ ایک چست، موافقت پذیر اور جدید انسانی وسائل کا انتظام ضروری ہے۔ اس سلسلے میں، ہندوستانی بحریہ نے مختلف ترقیاتی بورڈو ں کے لیے’360 ڈگری اپرائزل طریقہ کار‘ تبدیلی کے ایک نئے اقدام کو ادارہ بنایا ہے۔
سینئر افسران کے ذریعہ متواتر خفیہ رپورٹس کے موجودہ تشخیصی طریقہ کار میں ’ٹاپ-ڈاؤن‘ رسائی کی موروثی حد ہے، کیونکہ یہ ماتحتوں پر لیڈر کے اثرات کو پوری طرح فعال نہیں کرتا یا اس کی مقدار کا تعین نہیں کرتا ہے۔ ہندوستانی بحریہ کے’360 ڈگری اپرائززل طریقہ کار ‘کا مقصد ،ترقی کے لیے زیر غور آنے والے ہر افسر کے لیے مناسب شناخت شدہ ساتھیوں اور ماتحتوں سے بڑے پیمانے پر سروے کر کے، اس کمی کو دور کرنا ہے۔ یہ سروے سوالات کے ایک سلسلہ پر مشتمل ہے، جس میں پیشہ ورانہ علم، قائدانہ اوصاف، جنگ/بحران میں مناسبیت اور اعلیٰ عہدوں پر فائز ہونے کی صلاحیت جیسے پہلوؤں کو شامل کیا گیا ہے۔ اس طرح حاصل کردہ نتائج کو فلیگ آفیسر کی سربراہی میں آفیسرز کے نامزد بورڈ ذریعہ آزادانہ تجزیوں کے لیے مناسب مقدار میں طے کیا جاتا ہے۔ یہ رویے میں تبدیلیوں اور بہتری کو متاثر کرنے کے لیے افسران کو فیڈ بیک کے طور پر بھی فراہم کیا جائے گا۔
اسی طرح کے تشخیصی نظام مختلف قومی اور بین الاقوامی تعلیمی اداروں میں رائج ہیں۔ ہندوستانی بحریہ اس طرح کے ’بہترین طریقوں‘ کو اختیار کرنے میں فخر محسوس کرتی ہے اور یہ پہل ایک ’جنگ کے لیے تیار، قابل اعتماد، ہم آہنگ اور مستقبل کی اہل فورس‘ کے باقی رہنے کے لیے دیگر کوششوں کے تسلسل میں ہے۔
وزارت اطلاعات ونشریات
ممبئی میں بھارتی سینما کا قومی میوزیم عوام کے لئے پھر سے کھول دیا گیا
اطلاعات و نشریات کے مرکزی وزیر مملکت ڈاکٹر ایل مروگن نے میوزم کا دورہ کیا
نئی دلّی ،26 فروری / ممبئی میں سینما کے چاہنے والوں اور شہر میں آنے والوں کے لئے ایک اچھی خبر ہے ۔ سینما کے قومی میوزیم  کو ، جو کووڈ وباء کے دوران بند کر دیا گیا تھا ، عوام کے لئے پھر سے کھول دیا گیا ہے ۔
اطلاعات و نشریات کے مرکزی وزیر مملکت ڈاکٹر ایل مروگن نے آج اِس کے دوبارہ کھولے جانے پر میوزیم کا دورہ کیا ۔ انہوں نے جنوبی ممبئی میں فیڈرل روڈ پر واقع گلشن محل کے ہیریٹیج وِنگ اور نئی بلڈنگ ، دو عمارتوں میں پھیلے میوزیم میں رکھے گئے مواد کا مشاہدہ کیا ۔
فلم ڈویژن کے ڈائریکٹر جنرل رویندر بھاکر نے ڈاکٹر مروگن کو میوزم کے بارے میں بتایا ۔ انہوں نے میوزیم کے طویل عرصے تک بند رہنے کے بعد کھولے جانے پر بحالی کے جامع کام کے بارے میں بھی وضاحت کی ۔
این ایم آئی سی ، بھارت میں اپنی نوعیت کا پہلا میوزم ہے ، جس کا افتتاح وزیر اعظم نریندر مودی نے جنوری ، 2019 ء میں کیا تھا ۔
مختلف سائز کے آٹھ کمروں پر مشتمل گلشن محل ہیریٹیج بلڈنگ میں خاموش فلموں کے دور سے لے کر جدید دور تک کی ہندوستانی سنیما کی تاریخ کی نمائش کی گئی ہے ، جب کہ نئی میوزم بلڈنگ میں زیادہ تر انٹرایکٹو چیزوں کی نمائش کی گئی ہے ۔
این ایم آئی سی میں ’’ ویرا پانڈیا کٹاّ بومّن ‘‘ فلم میں شیوا جی گنیش کی پہننے والی زر ہ بکتر اور ’’ ادیمائی پین ‘‘ نامی فلم میں ایم جی راما چندرن کے پہنے گئے لال کوٹ سمیت بہت سے نوادر رکھے گئے ہیں ۔
میوزم میں فلموں سے متعلق اشیاء ، قدیم سازوسامان، پوسٹرز، اہم فلموں کی کاپیاں، پروموشنل کتابچے، ساؤنڈ ٹریکس، ٹریلرز، ٹرانپرنسی، پرانے سینما میگزین، فلم سازی اور ڈسٹری بیوشن کا احاطہ کرنے والے اعدادوشمار وغیرہ کو ایک منظم انداز میں پیش کیا گیا ہے ، جس میں ہندوستانی سنیما کی تاریخ کو ایک ترتیب وار انداز میں دکھایا گیا ہے۔
دی کڈز فلم اسٹوڈیو اور گاندھی اینڈ سنیما دیگر نمایاں پرکشش مقامات ہیں۔
مئی میں این ایم آئی سی کمپلیکس ، جو جدید ترین آڈیٹوریموں پر مشتمل ہے ، دستاویزی ، مختصر اور اینی میشن فلموں کے لئے ممبئی کے 17 ویں بین الاقوامی فلم فیسٹیول کی میزبانی کرے گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 2035
(Visitor Counter : 119
شماریات اور پروگرام کے نفاذ کی وزارت
پے رول رپورٹنگ ان انڈیا - باضابطہ ملازت کا خاکہ
نئی دہلی،25 ستمبر، نیشنل اسٹیٹیکل آفس ، شماریات اور پروگرام پر عمل درآمد کی وزارت نے ستمبر 217 سے جولائی 2020 کی مدت کے لیے ملک میں روزگار کے امکانات کے بارے میں پریس نوٹ جاری کیا ہے۔ یہ پریس نوٹ بعض شعبوں میں پیشرفت کا جائزہ لینے کے لیے منتخبہ سرکاری ایجنسیوں کے پاس فراہم انتظامیہ ریکارڈ پر مبنی ہے۔ اس سلسلے میں تفصیلی نوٹ ساتھ میں منسلک ہے۔
اس سلسلے میں تفصیلی نوٹ ساتھ میں منسلک ہے
وزارت دفاع
لیفٹیننٹ جنرل بگا ولی سوماشیکر راجو یکم مئی 2022 کو آرمی اسٹاف کے نائب سربراہ کا عہدہ سنبھالیں گے
نئی دہلی، 29/ اپریل 2022 ۔ لیفٹیننٹ جنرل بگا ولی سوماشیکر راجو یکم مئی 2022 کو آرمی اسٹاف کے نائب سربراہ کا عہدہ سنبھالیں گے۔
سینک اسکول بیجاپور اور نیشنل ڈیفنس اکیڈمی کے سابق طالب علم راجو نے 15 دسمبر 1984 کو جے اے ٹی رجمنٹ میں کمیشن حاصل کیا۔
انہوں نے ویسٹرن تھیٹر اور جموں و کشمیر میں او پی پاراکرم کے دوران اپنی بٹالین کی کمانڈ کی۔ انھیں لائن آف کنٹرول کے ساتھ اڑی بریگیڈ، ایک انسرجنسی انسداد فورس اور وادی کشمیر میں چنار کورپس کی کمانڈ کرنے کا اعزاز بھی حاصل ہے۔ جنرل آفیسر نے بھوٹان میں بھارتی فوجی تربیتی ٹیم کے کمانڈنٹ کے طور پر بھی خدمات انجام دیں۔
38 سال پر محیط اپنے شاندار کیرئیر کے دوران، انہوں نے آرمی ہیڈ کوارٹرز اور فیلڈ فارمیشنز میں بہت سے اہم رجمنٹ، اسٹاف اور تدریسی تقرریوں پر خدمات انجام دی ہیں ، جن میں ملٹری سیکرٹری برانچ میں کرنل ملٹری سیکرٹری لیگل، آپریشنل طور پر فعال وائٹ نائٹ کور پس کے بریگیڈیئر جنرل اسٹاف ،ڈپٹی ڈائریکٹر جنرل ملٹری آپریشنز اور ڈائریکٹر جنرل اسٹاف ڈیوٹیز شامل ہیں۔
وائس چیف آف آرمی ا سٹاف کا عہدہ سنبھالنے سے پہلے، جنرل آفیسر ،ایل اے سی پر تعطل کے دوران ڈائریکٹر جنرل ملٹری آپریشنز کے طور پر خدمات انجام دےرہے تھے۔
جنرل آفیسر ایک مستند ہیلی کاپٹر پائلٹ ہیں جنہوں نے UNOSOM II کے حصے کے طور پر صومالیہ میں آپریشنل فلائنگ انجام دی ہے۔ وہ جے اے ٹی رجمنٹ کے کرنل بھی ہیں۔
لیفٹیننٹ جنرل راجو نے بھارت میں کیریئر کے تمام اہم کورسز میں شرکت کی ہے اور انہیں برطانیہ کے رائل کالج آف ڈیفنس اسٹڈیز میں این ڈی سی کرنے کا اعزاز حاصل ہوا ہے۔ ان کے پاس نیول پوسٹ گریجویٹ اسکول، مونٹیری، ریاستہائے متحدہ میں انسداد دہشت گردی میں ایک ممتاز ماسٹر پروگرام کی ڈگری بھی ہے۔
خدمت میں ان کی نمایاں کارکردگی کے لیے، انہیں اتم یدھ سیوا میڈل، اتی وششٹ سیوا میڈل اور یدھ سیوا میڈل سے نوازا گیا ہے۔
کوئلے کی وزارت
اکتوبر میں کوئلے کی پیداوار 18 فیصد اضافے کے ساتھ 448 ملین ٹن تک پہنچ گئی
کوئلہ کی وزارت کا مقصد مارچ 2023 تک پاور پلانٹس کے ساتھ 45 ملین ٹن سٹاک ہے
بلارکاوٹ کوئلے کی نقل و حمل کو یقینی بنانے کے لیے دیگر وزارتوں کے ساتھ مل کرکام کیا جارہا ہے
اکتوبر 2022 تک ملک میں کوئلے کی کل پیداوار 448 ملین ٹن  ہے جو گزشتہ سال کی اسی مدت کی پیداوار سے 18 فیصد زیادہ ہے۔ کول انڈیا لمیٹڈ  سے کوئلے کی پیداوار کی شرح بھی 17 فیصد سے زیادہ ہے۔ کوئلہ کی وزارت نومبر 2022 کے آخر تک گھریلو کوئلے پر مبنی پلانٹس میں 30 ملین ٹن کا اسٹاک تیار کرنے کا منصوبہ بنا رہی ہے۔ اس کا منصوبہ ہے کہ 31 مارچ 2023 کے آخر تک سٹاک کی تیاری جاری رہے گی۔ تھرمل پاور پلانٹس  کا ذخیرہ 45 ملین ٹن تک پہنچ گیا ہے۔ اہم ذخائر کے حصوں پر کوئلے کے ذخیرے کو مزید بڑھانے کا منصوبہ ہے۔
رواں سال کے پہلے سات مہینوں کے دوران، اوسطاً ریک کی یومیہ دستیابی میں 9 فیصد اضافہ ہوا ہے جس سے کوئلے کی زیادہ مقدار میں نقل و حمل اور پاور پلانٹس میں اسٹاک تیار کرنے میں مدد مل رہی ہے۔ بجلی کی وزارت ریل اور سڑک پر چلنے والی موٹر گاڑیوں کے ذریعے زیاد ہ سے زیادہ کوئلے کی نقل و حمل کو بھی بڑھا رہی ہے۔ سی آئی ایل نے اگلے آٹھ مہینوں کے لیے تمام بجلی پیدا کرنے والی کمپنیوں کو آر سی آر موڈ لفٹنگ کے لیے کوٹہ سے مطلع کیا ہے۔ اس سے بجلی پیدا کرنے والی کمپنیوں کو ٹرانسپورٹیشن لاجسٹکس کی پیشگی منصوبہ بندی کرنے میں مدد ملے گی۔
بندرگاہوں، جہاز رانی اور آبی گزرگاہوں کی وزارت، بجلی ، ریلوے اور کوئلہ کی وزارت سمندری راستے سے کوئلے کی نقل و حمل کو فروغ دینے کے لیے مل کر کام کر رہی ہیں۔ اب تک ایم سی ایل سے پارا دیپ تک ریل کے ذریعے اور اس کے بعد مشرقی ساحل پر واقع پاور پلانٹس تک کوئلے کی نقل و حمل سمندری راستوں کے ذریعے کی جا رہی ہے۔ حکومت ملک کے مشرقی حصوں میں کوئلے کی کانوں سے مغربی ساحل یا ملک کے شمالی حصوں پر واقع پاور پلانٹس تک کوئلے کی نقل و حمل کو فروغ دے رہی ہے۔ اسی مناسبت سے پارا دیپ تک کوئلے کی نقل و حمل کی گنجائش کو بڑھایا جا رہا ہے۔ اگلے سال کے اوائل تک آر ایس آر کے ذریعے مغربی ساحلی پلانٹس کے لیے کوئلے کی منتقلی شروع کرنے کا منصوبہ ہے۔ حکومت تینوں ممکنہ طریقوں سے کوئلے کی نقل و حمل کو فروغ دینے کا منصوبہ بنا رہی ہے۔
کوئلہ کی وزارت گھریلو کوئلے کی پیداوار، نقل و حمل اور معیار سے متعلق امور پر گہری نظر رکھے ہوئے ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ع ح۔

(Visitor Counter : 82
خواتین اور بچوں کی ترقیات کی وزارت
قومی تغذیہ مشن
نئی دہلی،12جولائی2019؍خواتین اور بچوں کی فلاح و بہبود کی وزیر محترمہ اسمرتی زوبن ایرانی نے آج لوک سبھا میں ایک سوال کے تحریری میں جواب میں اطلاع فراہم کی کہ پوشن ابھیان[سابقہ قومی تغذیہ مشن] کے تحت چھتیس ریاستوں ؍مرکز کے زیر انتظام علاقوں کے تمام اضلاع کو ایک مرحلہ وار طریقے سے شامل کیا گیا ہے۔
تقریباً10.55لاکھ عملے جس میں آنگن واڑی ورکرز ، خاتون سپروائزر ، بچوں کی ترقی کے پروجیکٹ آفیسرز ، ضلع پروجیکٹ آفیسرزاور پروجیکٹ کی نگرانی کی ریاستی یونٹ کے افسران شامل ہیں، کو تنخواہ میں اضافے کے طریقہ کار کو سیکھنے اور آئی سی ڈی ایس-سی اے ایس سے متعلق مختلف پہلوؤں کے بارے میں تربیت فراہم کرائی گئی ہے، تاکہ اس پوشن ابھیان کے تحت نفاذ کو مستحکم کیا جاسکے اور آپریشن کی تیاری میں اضافہ کیا جاسکے۔
مالی برس 18-2017ء اور 19-2018ء کے دوران پوشن ابھیان کے تحت 61.92کروڑ روپے کی رقم ‘‘انفارمیشن، ایجوکیشن اور کمیونیکیشن ، حمایت اور جن آندولن ’’ کے ہیڈ کے تحت خرچ کی گئی۔
م ن۔م ع۔ن ع
U: 3092
(Visitor Counter : 36
وزیراعظم کا دفتر
وزیر اعظم نے علاقائی زبان میں بھرتی امتحانات کے انعقاد کی تعریف کی
وزیر اعظم جناب نریندر مودی نے ہندی اور انگریزی کے علاوہ 13 علاقائی زبانوں میں سرکاری ملازمتوں کے لیے اسٹاف سلیکشن کمیشن ملٹی ٹاسکنگ اسٹاف  امتحان اور سی ایچ ایس ایل ای امتحان منعقد کرنے کے اقدام کی تعریف کی ہے۔ یہ زبان کی رکاوٹ کے نقصان کے بغیر ہر نوجوان کے لیے برابری کا میدان فراہم کرتا ہے۔
جناب مودی نے ایک ٹویٹ میں کہا:
”علاقائی زبانوں کی طرف ہمارا زور اور نوجوانوں کو ان کے خوابوں کی تکمیل کے لیے ایک وسیع کینوس فراہم کرنا پوری قوت کے ساتھ جاری ہے۔“
ریلوے کی وزارت
شمال مشرق میں ریل بجلی کاری کا بڑے پیمانہ پر فروغ
سی آر ایس سے ،گوہاٹی ریلوے اسٹیشن سے آنے اور جانے کے لئے اے سی بجلی کاری شروع کرنے کی اتھارٹی حاصل ہوئی
نئی دہلی :03 ؍نومبر2021:
ایک تاریخی حصولیابی میں گوہاٹی ریلوے اسٹیشن سے آنے اور جانے کے لئے اے سی بجلی کاری شروع کرنے کےمقصد سے سی آر ایس آتھرائزیشن حاصل ہوا۔ گوہاٹی شمال مشرق کا سب سے بڑا اور مصروف ترین ریلوے اسٹیشن ہے جو آسام کی راجدھانی میں واقع ہے۔ لہذا شمال مشرق کا سب سے بڑا شہر اب اندرونی طور پر سبھی میٹرو اور دیگر بڑے شہروں سے 25 کے وی اے سی ٹریکشن سےواقعاتاً مربوط کردیا گیا ہے۔
شمال مشرقی فرنٹیئر ریلوے  نے کٹیہار سے گوہاٹی تک کل 649 آر کے ایم / 1294 ٹی کے ایم کی بجلی کاری کا کام کامیابی کے ساتھ مکمل کرلیا گیا ہے۔ اس طرح کل ایچ ڈی این  راستوں کو بجلی کاری کے ساتھ این ایف آر میں شامل کرلیا گیا ہے۔
قابل غور ہے کہ شمال مشرق فرنٹیئر ریلوے نے کامکھیا اسٹیشن سے بجلی سے چلنے والی ریل گاڑیوں کی شروعات کردی ہے۔ یہ شروعات برہم پوتر میل کے پہنچنے اور رخصت ہونے کے ساتھ ہوگئی ہے۔ برہم پوتر میل میں پچھلے سال 22 اکتوبر سے ، اے سی ٹریکشن کے ساتھ آمدورفت کرتی ہے۔
گوہاٹی اسٹیشن کی بجلی کاری کا کام مکمل ہونے کے ساتھ ہی ، شمال مشرق کی راجدھانی ایکسپریس اور تیجس راجدھانی ایکسپریس جیسی باوقار ریل گاڑیاں اب گوہاٹی سے قومی راجدھانی تک الیکٹرک پٹری پر چلائی جاسکتی ہیں۔ یہ گاڑیاں ممبئی ، چنئی اور کلکتہ جیسے دیگر شہروں کے لئے بھی چلائی جاسکتی ہیں جس میں پٹری بدلنے کی کوئی ضرورت نہیں ہوگی۔ بجلی کاری کے اس کام سے ایچ ایس ڈی تیل پر خرچ ہونے والے ہمارے غیرملکی زرمبادلہ کے ذخائر کی بچت ہوگی اور اس سے ماحول کے لئے اور زیادہ سازگار ٹرانسپورٹیشن فراہم ہوگا نیز کاربن کے اخراج میں کمی آئے گی۔ اس کے علاوہ تیز رفتار اور زیادہ سامان لانے والی مسافر ریل گاڑیاں بھی چلائی جاسکتی ہیں۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو171.48کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 11.88 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
16)؍فروری 2022کے مطابق)
|
|
فراہم کی گئی خوراکیں
|
|
1,71,48,89,260
|
|
بچی ہوئی خوراکیں
|
|
11,88,59,356
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 171.48کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 11.88 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
صدر جمہوریہ کا سکریٹریٹ
پانچ ممالک کے سفیروں نے صدر جمہوریہ ہند کو سفارتی اسناد پیش کیں
صدر جمہوریہ ہند، محترمہ دروپدی مرمو نے آج  راشٹرپتی بھون میں منعقدہ ایک تقریب میں جنوبی سوڈان، عمان، پیرو اور کمبوڈیا کے سفیروں اور سیشلز کے ہائی کمشنر سےسفارتی اسناد قبول کیں۔ اپنی اسناد پیش کرنے والے سفیر اور ہائی کمشنروں کے نام مندرجہ ذیل ہیں :
1۔ جمہوریہ جنوبی سوڈان کی سفیر عزت مآب محترمہ وکٹوریہ سیموئیل آرو
2. سلطنت عمان کے سفیرعزت مآب جناب عیسی صالح عبداللہ صالح الشیبانی
3. جمہوریہ پیرو کے سفیرعزت مآب جناب زیوئیر مینوئل پالینیچ ویلاردے
4. جمہوریہ سیشلز کی ہائی کمشنر عزت مآب محترمہ لالاتیانا اکوچ
5. سلطنت کمبوڈیا کے سفیرعزت مآب جناب کوئے کووانگ
وزیراعظم کا دفتر
وزیر اعظم نے ایشیائی کھیلوں میں کانسے کا تمغہ جیتنے کے لیے خواتین رولر اسکیٹرز کو مبارکباد دی
وزیر اعظم جناب نریندر مودی نے آج ایشیائی کھیلوں میں خواتین کی اسپیڈ اسکیٹنگ 3000 میٹر دوڑ میں کانسے کا تمغہ جیتنے کے لیے رولر اسکیٹرز کارتِکا جگدیشورن، ہیرل سادھو اور آرتھی کستوری راج کو مبارکباد دی۔
انہوں نے ان کے پختہ عزم اور ٹیم ورک کی بھی ستائش کی۔
وزیر اعظم نے ایکس پر پوسٹ کیا:
’’ Karthika Jagdeeswaran, @heeral_sadhu اور @aarathyskating کو مبارکباد۔ ہماری خواتین کی غیر معمولی اسپیڈ اسکیٹنگ ریلے ٹیم نے ایشیائی کھیلوں کے دوران خواتین کی اسپیڈ اسکیٹنگ 3000 میٹر دوڑ میں شاندار کانسے کا تمغہ جیتا۔
ان کا غیر متزلزل عزم اور شاندار ٹیم ورک لوگوں کے لیے ترغیب کا وسیلہ ہے۔‘‘
بھارت کا مسابقتی کمیشن
سی سی آئی نے انٹرنیشنل فلیورس اینڈ فریگرینسز اِن کارپوریشن کے ذریعے نیوٹریشن اینڈ بایو سائنسز اِن کارپوریشن کو خریدنے کی منظوری دی
نئی دلّی ،19 ستمبر / بھارت کے مسابقتی کمیشن  نے کمپٹیشن ایکٹ – 2002 کی دفعہ 31  کے تحت انٹرنیشنل فلیورس اینڈ فریگرینسز اِن کارپوریشن  کے ذریعے نیوٹریشن اینڈ بایو سائنسز اِن کارپوریشن  کی خریداری کی منظوری دے دی ہے ۔
مجوزہ سودے کا تعلق آئی ایف ایف کے ذریعے نیوٹریشن اینڈ بایو سائنسز کے کاروبار ، ڈوپونٹ ڈی نیمورس اِن کارپوریشن  کا اسپنکو کارپوریشن پر مکمل کنٹرول حاصل کرنے کے لئے واحد کنٹرول کی خریداری کی منظوری دے دی ہے ۔
آئی ایف ایف امریکہ کے نیو یارک میں قائم ایک سرکاری کمپنی ہے ۔ آئی ایف ایف پوری دنیا میں ذائقوں اور خوشبوؤں کو بنانے اور انہیں فروخت کرنے میں سرگرم ہے ، جو صنعتوں میں اشیائے صرف  وغیرہ میں استعمال ہوتی ہیں ۔ آئی آئی ایف کے خاص کاروباری یونٹ سینٹ اور ذائقے کے ہیں ۔
اسپنکو حال ہی میں قائم کی گئی ایک کمپنی ہے ، جس کو ڈوپونٹ اپنا این اینڈ بی کاروبار منتقل کرے گی ۔ این اینڈ بی بزنس دنیا بھر میں خوراک کی سائنس ، ذائقے ، ٹیکسچر اور بایو ٹیکنا لوجی کی مصنوعات تیار کرکے فروخت کرتی ہے ، جو خوراک ، مشروبات ، کھانوں ، گھروں ، ذاتی دیکھ بھال ، جانوروں کے تغذیہ اور ادویات وغیرہ میں استعمال کی جاتی ہیں ۔این اینڈ بی بزنس اپنے خوراک اور مشروبات ، صحت اور بایو سائنسز اور فارما سولیوشن کے یونٹوں کے ذریعے کاروبار چلاتی ہے ۔
سی سی آئی کا تفصیلی حکم بعد میں جاری کیا جائے گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 5643
(Visitor Counter : 86